laion/Wikipedia-Exotic huggingface dataset:
חוזה לך ברח

"חוֹזֶה לֵךְ בְּרַח" הוא ביטוי תנ"כי. נעשה בו שימוש בשירה ובפזמונאות העברית המודרנית. בספר עמוס מסופר על הנביא עמוס שמנבא נבואות זעם נגד בית המלוכה ובני המעמד העשיר בממלכת ישראל. נבואותיו מרגיזות את אמציה כהן בית אל, אשר לועג לנביא עמוס, שבא מממלכת יהודה, ומתרה בו להתרחק מהשומרון, והנביא עונה לו בנבואת זעם קשה על ביתו ועל עתיד ממלכת ישראל: וַיֹּאמֶר אֲמַצְיָה אֶל עָמוֹס חֹזֶה לֵךְ בְּרַח לְךָ אֶל אֶרֶץ יְהוּדָה וֶאֱכָל שָׁם לֶחֶם וְשָׁם תִּנָּבֵא: וּבֵית אֵל לֹא תוֹסִיף עוֹד לְהִנָּבֵא כִּי מִקְדַּשׁ מֶלֶךְ הוּא וּבֵית מַמְלָכָה הוּא: וַיַּעַן עָמוֹס וַיֹּאמֶר אֶל אֲמַצְיָה לֹא נָבִיא אָנֹכִי וְלֹא בֶן נָבִיא אָנֹכִי כִּי בוֹקֵר אָנֹכִי וּבוֹלֵס שִׁקְמִים: וַיִּקָּחֵנִי ה' מֵאַחֲרֵי הַצֹּאן וַיֹּאמֶר אֵלַי ה' לֵךְ הִנָּבֵא אֶל עַמִּי יִשְׂרָאֵל: וְעַתָּה שְׁמַע דְּבַר ה' אַתָּה אֹמֵר לֹא תִנָּבֵא עַל יִשְׂרָאֵל וְלֹא תַטִּיף עַל בֵּית יִשְׂחָק:לָכֵן כֹּה אָמַר ה' אִשְׁתְּךָ בָּעִיר תִּזְנֶה וּבָנֶיךָ וּבְנֹתֶיךָ בַּחֶרֶב יִפֹּלוּ וְאַדְמָתְךָ בַּחֶבֶל תְּחֻלָּק וְאַתָּה עַל אֲדָמָה טְמֵאָה תָּמוּת וְיִשְׂרָאֵל גָּלֹה יִגְלֶה מֵעַל אַדְמָתוֹ. — ספר עמוס, פרק ז', פסוקים י"ב–י"ז במאה ה-20 בשנת 1910, השתמש המשורר חיים נחמן ביאליק בביטוי התנ"כי ככותרת לשיר "חוזה לך ברח", הנחשב לאחת מיצירותיו החשובות. השיר נכתב בתקופה של מצוקה אישית וציבורית, לאחר שביאליק חש כי פועלו הציבורי אינו זוכה לאהדה גדולה בקרב האנשים אליהם הוא פונה, והוא מבקש לפרוש לעולמו הפרטי. בשיר, ביאליק מדמה את עצמו לעמוס, תוך שהוא רומז למקצועו של עמוס - בוקר ובולס שקמים: ”הֲלוֹךְ בַּלָּאט לִמְּדַנִי בְקָרִי... אֶל-נָוִי אָשׁוּב וְאֶל-עֲמָקָיו. וְאֶכְרֹת בְּרִית עִם שִׁקְמֵי יָעַר” (“חוֹזֶה, לֵךְ בְּרַח” / חיים נחמן ביאליק). בתחילת שנות ה-70 כתב הפזמונאי יענקל'ה רוטבליט פזמון הנושא את השם "חוזה לך ברח". הוא הולחן על ידי המלחין שלום חנוך ובוצע על ידי הזמר אושיק לוי. להקת הגרובטרון ביצעה את שירם של רוטבליט וחנוך אך בשילוב עם פזמון בהשראת מוזיקת פלמנקו ספרדית. התוצאה היא משחק מילים משעשע עם המילה "חוזה", שהיא גם שם נפוץ בספרדית ("José", התרגום הספרדי לשם העברי "יוסף"). "חוזה לך ברח" של ביאליק באתר פרויקט בן-יהודה מילות הפזמון "חוזה לך ברח" בשירונט
חטיבת מחקר והתערבות (צרפת)

חטיבת מחקר והתערבות (בצרפתית: "Brigade de recherche et d'intervention", בראשי תיבות: BRI), היא יחידת התערבות מיוחדת של המשטרה הלאומית הצרפתית. יחידת BRI מתמחת בתיקים פליליים חמורים כמו שוד מזוין וחטיפות. היחידה מנסה לתפוס עבריינים במעשה באמצעות מעקב אחר פעילויותיהם, טכניקה שניסתה לראשונה בשנות השישים של המאה העשרים בפריז. הם משתמשים בשילוב של טכניקות מסורתיות וטכנולוגיה מודרנית לאיסוף מידע. רוב משימות היחידה מבוצעות על ידי קצינים סמויים ללא מדים. יש כיום יותר מ-15 יחידות BRI הממוקמות בערים הגדולות בצרפת. הראשונה שבהם, יחידת BRI של פריז (או BRI-PP, כאשר PP מתייחס ל-Préfecture de Police ), נוצרה בשנת 1964. בשנת 1972, בעקבות הטבח במינכן, הוחלט כי BRI-PP תהווה, כמשימה נוספת, גרעין של כוח משימה טקטי משטרתי המכונה בריגדה אנטיקומנדו או BRI-BAC. כאשר היחידה מפעילה יחידות מיוחדות אחרות של מפקדת המשטרה. היא הייתה מעורבת בפתרון משברים כבני ערובה מראשיתה בשנות השבעים המוקדמות ועד למצור פורט דה וינסנס בינואר 2015 וההתקפה על "בטקלאן" במהלך התקפות פריז בנובמבר 2015. במקרה של פורט דה וינסנס, יחידת BRI-BAC וה-RAID של המשטרה הלאומית פעלו יחד כחלק מכוח ההתערבות הלאומי של המשטרה. הסרט "מלחמת המשטרה" משנת 1979 מתאר את היריבות בין החטיבה הטריטוריאלית לחטיבה למלחמה בכנופיות. יחידת BRI במשטרת פריז מוצגת בסרט משנת 2004 36 Quai des Orfèvres ובסדרת הטלוויזיה Engrenages. בסרט שהפיקה נטפליקס, ברונקס משנת 2020, מתוארת הפעילות המבצעית של היחידה. יוני 2018 תרגול חילוץ בני ערובה. יוני 2018 משאית BRI-PP משוריינת וצוות חילוץ בני ערובה במהלך תרגיל - יוני 2018 לוגו BRI-PP על משאית משוריינת GIGN ימ"מ אומו"ן SWAT Philippe Poulet and Jean-François Guiot (2006). BRI : La brigade anti-gang du 36 Quai des Orfèvres (בצרפתית). Mission Spéciale Productions. ISBN 291635705X. Danielle Thiéry and Michel Faury (2011). BRI Histoire d'une unité d'élite (בצרפתית). Duvernet, Paris. ISBN 2847243488. Robert Broussard (2012). Mémoires du commissaire Broussard (Commissary Broussard remembers) (בצרפתית). Nouveau Monde Editions, Paris. ISBN 978-2-84736-669-3. מדיה וקבצים בנושא חטיבת מחקר והתערבות בוויקישיתוף יחידת BRI באתר משטרת פריז The National Police is one of the two national police forces of France, together with the National Gendarmerie. They both come under the jurisdiction of the Ministry of the Interior (Ministère de l'Intérieur). The officiel spelling in French is "Brigade anticommando" although "Brigade anti-commando" is also used. But in practice, neither of the terms is frenquently used, the press usually referring to "the BRI", which can be confusing since there are several units sharing this name all around France. RAID also took part in the Bataclan assault but in a subordinate role as FIPN was not formally activated.
מסר מלגשי

מסר מלגשי (שם מדעי: Argyrosomus hololepidotus) הוא מין דג ימי מהסוג מסר שבמשפחת המסריים, החי סביב האוקיינוס ההודי הטרופי בעומקים רדודים (15 עד 150 מטרים) ובעיקר לחופי מדגסקר, שם נראה לראשונה. המין תואר למדע ב-1801 בידי החוקר הצרפתי ברנר-ז'רמין דה לספד (אנ'). דג זה מגיע לאורך ממוצע של מטר אחד אך יכול להגיע גם לאורך 200 ס"מ ומשקל של 71 ק"ג והוא יכול לחיות עד 30 שנה בטבע. הוא בעל גוף מוגבה עם סנפירים זקורים ופרוקים אך נמוכים וצבעו אפור-כסוף עם גב כחול, סנפירים חומים וקו צדדי בצבע כחול-ברונזה. הוא בעל ראש מוארך עם לסתות גדולות מלאות בשיניים דקות וחדות. הוא ניזון בבגרותו מדגים קטנים, רכיכות וסרטנים סביב הקרקעית. לרוב המסר מצוי סביב הימים, שוניות האלמוגים והחופים החוליים והסלעיים של מדגסקר ומצוי אף בביצות מנגרובים ובשפכי נהרות, שם הוא משריץ צאצאים. בעבר חשבו שהוא נמצא גם במערב אפריקה, הודו, אוסטרליה וטסמניה אך התברר שאלו היו מיני מסריים אחרים כמו מסר מלכותי. מין זה נדיר מאוד ומצוי בסכנת הכחדה עקב דיג יתר לבשרו. מדיה וקבצים בנושא מסר מלגשי בוויקישיתוף מסר מלגשי, באתר ITIS (באנגלית) מסר מלגשי, באתר NCBI (באנגלית) מסר מלגשי, באתר האנציקלופדיה של החיים (באנגלית) מסר מלגשי, באתר FishBase (באנגלית) מסר מלגשי, באתר GBIF (באנגלית) מסר מלגשי באתר הרשימה האדומה של IUCN
מסר קורונוס

מסר מלגשי (שם מדעי: Argyrosomus coronus) הוא מין דג גרם ממשפחת המסריים, המצוי בדרום-מזרח האוקיינוס האטלנטי שלחופי אפריקה בין אנגולה לדרום אפריקה במים רדודים וסובטרופיים וכן מהגר לעיתים לשפכי נהרות. מין זה תואר רק ב-1995 בידי החוקרים גריפיתס ופיליפ המיסטרה (Griffiths & Heemstra) שתיארו אותו לצד המין Argyrosomus inodorus, לאחר פוצלו ממינים קיימים מהסוג. דג זה מגיע לאורך מרבי של 2 מטרים ומשקל של 77 ק"ג, מה שהופך אותו למין הגדול בסוג מסר אך לרוב הוא מגיע לאורך של 70 ס"מ. הוא בעל זוג סנפירים גביים נמוכים ופרוקים, גוף רחב ומוגבה וסנפירים משולשים וכהים. לדג זה לסתות גדולות ועיניים גדולות והוא בעל פתחי זימים נמוכים אך בולטים. הוא מצוי בעומקים רדודים בטווח של עומק 100 מטר סביב חופים חוליים ושוניות בהם הוא מחפש מזון מזון על הקרקעית. הוא צד למחייתו דגים אחרים וסרטנים. המין לא נחקר ביותר אך נראה שהאוכלוסיות שלו דועכות לאורך חופי אנגולה ודרום אפריקה כתוצאה מדיג יתר, בחלקם הוא עדיין נידוג בקצב מסחרי. מדיה וקבצים בנושא מסר קורונוס בוויקישיתוף מסר קורונוס, באתר ITIS (באנגלית) מסר קורונוס, באתר NCBI (באנגלית) מסר קורונוס, באתר FishBase (באנגלית) מסר קורונוס, באתר GBIF (באנגלית) מסר קורונוס באתר הרשימה האדומה של IUCN
עדן בלכר

עדן בלכר (נולדה ב-27 בנובמבר 1997) היא שחיינית אמנותית ישראלית. ייצגה את ישראל באולימפיאדת טוקיו (2020). המאמנת שלה היא אמהּ, סבטלנה בלכר. בלכר נולדה ב-27 בנובמבר 1997 לאמה סבטלנה, מאמנת שחייה אמנותית, ולאביה, בעל עסק של אלומיניום, וגדלה במושב שדמה. היא החלה להתאמן בשחייה אמנותית בגיל 8, ומגיל 5 עד גיל 10 למדה גם התעמלות קרקע. בלכר הייתה בנבחרת ישראל לצעירים בשחייה אמנותית מגיל 12. עד כיתה י"ב עסקה גם בבלט, מחול מודרני ובמחול ג'אז, אך פרשה כשהתגייסה לצה"ל. בשנת 2017, ייצגה את ישראל יחד עם יעל פולקה באליפות העולם בשחייה שהתקיימה בבודפשט שבהונגריה ובשנת 2018 הייתה במקום השמיני באליפות אירופה בתרגיל הקבוצתי. בשנת 2019, הייתה במקום ה-18 בדואט באליפות העולם בשחייה שהתרחשה בקוריאה הדרומית ובשנת 2021 זכתה במדליית ארד באליפות אירופה שהתקיימה בבודפשט. בלכר נבחרה לייצג את ישראל באולימפיאדת טוקיו. עדן בלכר, ברשת החברתית פייסבוק עדן בלכר, ברשת החברתית אינסטגרם עדן בלכר, באתר olympedia.org עדן בלכר, באתר הוועד האולימפי בישראל איתמר קציר, "אנשים לא מבינים": מבלי לנשום, עדן ושלי שמרו על תיאום מושלם מתחת למים, באתר הארץ, 3 באוגוסט 2021 הוועד האולימפי | עדן בלכר הוועד האולימפי | "ראיון השבוע" – עם עדן בלכר, חברת הסגל האולימפי בשחייה אמנותית השחיינית שחולמת על טוקיו: הכירו את עדן בלכר, באתר ישראל ספורט
.ug

.ug היא סיומת האינטרנט באוגנדה. הסיומת מנוהלת כיום על ידי חברת i3C. בניגוד למדינות כמו סין, שמטילות הגבלות על תהליך רכישת הדומיין, ממשלת אוגנדה אינה מגבילה מי יכול לקנות שמות דומיינים.   .co.ug – גופים מסחריים .ac.ug – מוסדות חינוך אקדמיים .sc.ug – מוסדות חינוך יסודיים, תיכוניים .go.ug – סוכנויות ממשלתיות .ne.ug – ספקי רשת או ציוד מיוחד לאספקת רשת .or.ug – מוסדות לא ממשלתיים .org.ug – מוסדות לא ממשלתיים .com.ug – גופים מסחריים .med.ug – גופים רפואיים או מוסדות בריאות .ngo.ug – ארגונים לא ממשלתיים .law.ug – משרדים משפטיים .ltd.ug – לחברות מסחריות וגופים עסקיים באוגנדה .inc.ug – דומיין ברמה ארצית חלופית לחברות מסחריות וגופים עסקיים באוגנדה מדיה וקבצים בנושא .ug בוויקישיתוף Ayebare Mucunguzi, A Step by Step Guide to buying Uganda's .ug Domain Name, Campaign, ‏2020-02-17 (באנגלית אמריקאית)
אלוהי התינוקות

Baby God הוא סרט תיעודי אמריקאי משנת 2020, בבימוי והפקה של האנה אולסון, העוקב אחר קווינסי פורטייר, רופא שהשתמש במשך עשורים בזרע משלו בטיפולי הפריה מלאכותית. הופעת הבכורה העולמית שלו הייתה בפסטיבל Nantucket ב־23 ביוני 2020, ושוחררה ב-2 בדצמבר 2020 על ידי HBO. במשך יותר מ-30 שנים, השתמש ד"ר קווינסי פורטייר בחשאי בזרע משלו לטיפולי הפריה מלאכותית במרפאת הפוריות שלו, ללא ידיעתן או הסכמתן. עשרות שנים מאוחר יותר, ילדיו הביולוגיים מגלים שפורטיאר הוא אביהם ומחפשים תשובות. אולסון גילתה את הסיפור לאחר ששמעה על רופא שמשתמש בזרע משלו להזרעת מטופלות הפריה מלאכותית, והציגה אותו להיידי יואינג ולרייצ'ל גריידי שהסכימו להפיק את הסרט, והביאו אותו למחלקת סרטי התעודה בתאגיד השידור HBO. אולסון הרגישה שהסיפור רלוונטי בהקשר לתנועת Me Too והרגישה "שהגיע הזמן לשנות את שירותי הפוריות מתעשייה לשירות בריאות ציבורי" הסרט אמור היה לצאת לבכורה עולמית בכנס South by Southwest במרץ 2020, אולם הפסטיבל בוטל עקב מגפת COVID-19. הסרט הוקרן בבכורה עולמית בפסטיבל ננטאקט ב־23 ביוני 2020. הוא הוקרן גם ב-DOC NYC ב־11 בנובמבר 2020. הוא שוחרר ב-2 בדצמבר 2020. Baby God מחזיקה בציון האישור של 78% באתר צובר הביקורות Rotten Tomatoes, בהתבסס על 9 ביקורות, עם ממוצע משוקלל של 7.00 / 10.   "אלוהי התינוקות", במסד הנתונים הקולנועיים IMDb (באנגלית) "אלוהי התינוקות", באתר Rotten Tomatoes (באנגלית) "אלוהי התינוקות", באתר HBO Max (באנגלית) "אלוהי התינוקות", במסד הנתונים הקולנועיים KinoPoisk (ברוסית) Corrall, Cody (2 בדצמבר 2020). "Hannah Olson Discusses Family, History, Consent, and Her Directorial Debut "Baby God"". Women and Hollywood. נבדק ב-3 בדצמבר 2020. {{cite web}}: (עזרה) Hay, Carla (2 בדצמבר 2020). "Hannah Olson Discusses Family, History, Consent, and Her Directorial Debut "Baby God"". Shondaland.com. נבדק ב-3 בדצמבר 2020. {{cite web}}: (עזרה) "Baby God". South by Southwest. נבדק ב-3 בדצמבר 2020. {{cite web}}: (עזרה) "City of Austin Cancels SXSW March Events". South by Southwest. 6 במרץ 2020. נבדק ב-3 בדצמבר 2020. {{cite web}}: (עזרה) "Baby God". Nantucket Film Festival. נבדק ב-3 בדצמבר 2020. {{cite web}}: (עזרה) Staff, LATF (8 ביוני 2020). "Here Is 2020 Nantucket Film Festival Film Lineup". Latfusa.com. נבדק ב-3 בדצמבר 2020. {{cite web}}: (עזרה) "Baby God". DOC NYC. נבדק ב-3 בדצמבר 2020. {{cite web}}: (עזרה) Wissot, Lauren (11 בנובמבר 2020). - festival/ "Five WTF Must-Sees at the 2020 DOC NYC Festival". Filmmaker. נבדק ב-3 בדצמבר 2020. {{cite web}}: (עזרה); Check |url= value (עזרה) "HBO's "Baby God" Debuts December 2". The Futon Critic. 12 בנובמבר 2020. נבדק ב-3 בדצמבר 2020. {{cite web}}: (עזרה) "Baby God (2020)". Rotten Tomatoes. נבדק ב-3 בדצמבר 2020. {{cite web}}: (עזרה)
שי קקון

שי קקון (נולדה ב-5 בנובמבר 2002) היא שייטת ישראלית. ייצגה את ישראל באולימפיאדת טוקיו (2020) ואולימפיאדת פריז (2024). המאמן האישי והקבוצתי שלה הוא ארז אליהו. קקון נולדה בשנת 2002 והיא מתגוררת בחדרה. למדה בתיכון חדרה. היא החלה ללמוד שיט תחרותי בגיל 10 בקייטנה ימית בשדות ים. קקון הייתה אלופת ישראל לנוער בשיט תחרותי, בין השנים 2016–2020, ואלופת ישראל לבוגרות, בין השנים 2018–2021. היא אלופת העולם לנוער בלייזר 4.7 לשנת 2017. בשנת 2018 היא זכתה בתואר סגנית אלופת אירופה לנוער עד גיל 17 בלייזר רדיאל. שנתיים לאחר מכן, היא זכתה במדליית ארד באליפות העולם לנוער עד גיל 19. קקון ייצגה את ישראל באולימפיאדת טוקיו (2020) בדגם לייזר רדיאל וסיימה במקום ה-30. באליפות העולם שהתקיימה בעומאן בדצמבר 2021 הגיעה למקום ה-22, כשזוהי אליפות העולם הראשונה שלה לבוגרות. באפריל 2022 זכתה באליפות אירופה עד גיל 21 בסירות ILCA6 (לייזר רדיאל). באולימפיאדת פריז (2024) ייצגה את ישראל בשייט ILCA, והגיעה למקום ה-24. מדיה וקבצים בנושא שי קקון בוויקישיתוף שי קקון, ברשת החברתית פייסבוק שי קקון, ברשת החברתית אינסטגרם שי קקון, באתר olympedia.org שי קקון, באתר Sailing.org שי קקון, באתר הוועד האולימפי בישראל ליאור ברטל, ‏שי קקון היא אלופת אירופה עד גיל 21 בדגם הלייזר רדיאל: "האמנתי שאשיג מדליה", באתר דבר העובדים בארץ ישראל, 17 במאי 2022 הוועד האולימפי | שי קקון ספורטאית השבוע של הפועל: שי קקון, באתר www.hapoel.org.il שי קקון סיימה במקום ה-24 באולימפיאדת פריז, באתר ערוץ הספורט, 5 באוגוסט 2024 ערך זה הוא קצרמר בנושא ספורטאים ישראלים. אתם מוזמנים לתרום לוויקיפדיה ולהרחיב אותו.
WusYaName

"WusYaName" הוא שיר של הראפר האמריקאי טיילר, דה קריאייטור, בהשתתפות הראפרים האמריקאים YoungBoy Never Broke Again וטיי דולה סיין, אשר יצא לאור ב-25 ביוני 2021, כחלק מאלבום האולפן השישי של טיילר, Call Me If You Get Lost, על ידי חברת התקליטים קולומביה רקורדס. השיר נשלח לרדיו האורבני העכשווי בארצות הברית כסינגל השני מתוך האלבום ב-13 ביולי 2021. השיר מכיל דגימה מתוך שירם של הרכב ה-R&B‏ H-Town,‏ "Back Seat (Wit No Sheets)". השיר קיבל מועמדות בטקס פרסי גראמי ה-64 בקטגוריה ביצוע הראפ המלודי הטוב ביותר. טיילר פרסם טיזר לשיר ב-22 ביוני 2021, כאשר פרסם את הווידאו קליפ שלו בלבד, ללא YoungBoy Never Broke Again. טיילר אמר כי אחד הרגעים האהובים עליו באלבום הוא כאשר יאנגבוי אומר "Think so" בשיר. לאחר צאת השיר, בהופעת פופ-אפ, טיילר כינה את יאנגבוי "מותק" ואמר כי הם בילו יחד מספר פעמים. השיר הופק על ידי טיילר בלבד. השיר הגיע לראשונה למקום ה-14 במצעד הבילבורד הוט 100, ובכך היה לשיר שהגיע למיקום הגבוה ביותר מהאלבום Call Me If You Get Lost. גם ברולינג סטון טופ 100 היה השיר לשיר שהגיע למיקום הגבוה ביותר מתוך האלבום, והגיע למקום הרביעי עם 19 מיליון השמעות. השיר הצליח גם בבריטניה והגיע למקום ה-25 במצעד הסינגלים הבריטי. "Urban/R&B Future Releases". All Access Music Group. אורכב מ-המקור ב-7 ביולי 2021. נבדק ב-7 ביולי 2021. {{cite web}}: (עזרה) Price, Joe (22 ביוני 2021). "Tyler, the Creator Previews Music From New Album With "Wusyaname" Video". Complex. נבדק ב-5 ביולי 2021. {{cite web}}: (עזרה) "Tyler, the Creator Shout Out NBA YoungBoy". HotNewHipHop. נבדק ב-6 ביולי 2021. {{cite web}}: (עזרה) Mench, Chris (22 ביוני 2021). "Tyler, The Creator Drops New Song "Wusyaname" Ahead Of 'Call Me If You Get Lost' Release". Genius. נבדק ב-5 ביולי 2021. {{cite web}}: (עזרה) "This Week's (07/10/21) Must-Hear Debuts on the Hot 100". Billboard. 6 ביולי 2021. נבדק ב-6 ביולי 2021. {{cite web}}: (עזרה) Blake, Emily (6 ביולי 2021). "Olivia Rodrigo's 'Good 4 U' Breaks Record With Sixth Straight Week at Number One". Rolling Stone. נבדק ב-6 ביולי 2021. {{cite web}}: (עזרה) "Ed Sheeran scores 10th UK Number 1 single with Bad Habits: "This is an amazing thing"". Official Charts Company. 2 ביולי 2021. נבדק ב-6 ביולי 2021. {{cite web}}: (עזרה) Gold & Platinum, RIAA (באנגלית אמריקאית)
בואה ויסטה

בואה ויסטה (בפורטוגזית: Boa Vista) היא בירת מדינת רוריימה שבברזיל והעיר הגדולה ביותר במדינה. העיר היא סמל לתכנון מודרני, ותוכננה על ידי האדריכל דארסי אלייקסו (פורטוגזית: Darci Aleixo) בצורה מעגלית, כאשר רחובותיה מסודרים בצורת מניפה, בדומה לרחובות פריז שבצרפת. העיר נוסדה בשנת 1830 על ידי הקפטן אינסיו לופזה די מגנאהייס (Inácio Lopes de Magalhães) כחווה לגידול בקר. בשנת 1858 בשל גידול האוכלוסייה הפך המקום לכפר, וב-9 ביולי 1890 הוכרז היישוב כעיר בשם "בואה ויסטה של ריו בראנקו". בשנת 1943 הפכה העיר לבירת הטריטוריה הפדרלית של ריו ברנקו, ובהמשך לבירת מדינת רוריימה. העיר ממוקמת בגובה 85 מטרים מעל פנים הים, והיא היחידה מבין בירות ברזיל הממוקמת צפונית לקו המשווה. לעיר אקלים טרופי. העיר חמה ולחה, ויורדים בה מדי שנה 1,750 מילימטרי גשם. הטמפרטורה נעה בין 21ºC בחודש יולי ל-36.6ºC בחודש ינואר. הטמפרטורה השנתית הממוצעת היא 27º C וממוצע הלחות השנתי 75% לחות. קצב גידול האוכלוסייה בעיר הוא מהיר ביותר. בשנת 1950 התגוררו בעיר 5,200 תושבים. מספר זה הוכפל פי 46.6 ב-55 שנים בלבד, ובשנת 2002 התגוררו בעיר כ-242,000 תושבים. קצב גידול האוכלוסייה (כ-3% בשנה) הוא מהגבוהים ביותר בברזיל. העיר מחולקת לאזורים - Zonas- (צפון, מזרח מערב, דרום) ול-50 רבעים (Bairros). בעיר תחבורה ציבורית הפועלת משתי תחנות מרכזיות - החדשה שבהם ברובע Caimbé בפרבר העיר, והישנה במרכז העיר. כמו כן נמצא בעיר שדה התעופה הבינלאומי בואה ויסטה. בעיר פועלת האוניברסיטה הפדרלית של רוריאמה (UFRR). מדיה וקבצים בנושא בואה ויסטה בוויקישיתוף אתר האינטרנט הרשמי של בואה ויסטה בואה ויסטה, באתר אנציקלופדיה בריטניקה (באנגלית) שדרות אנה גארסז האוניברסיטה הפדרלית
יצחק סדאי

יצחק סדאי (Sadai; שם משפחתו המקורי סידי; 13 במאי 1935 - 26 בפברואר 2019) היה מלחין ישראלי, פרופסור באוניברסיטת תל אביב וחתן פרס א.מ.ת למוזיקה לשנת 2008. סדאי נולד בסופיה בירת בולגריה ועלה לישראל עם הוריו ב-1949. למד קומפוזיציה אצל אלכסנדר אוריה בוסקוביץ' בקונסרבטוריון הישראלי למוסיקה תל אביב בשנים 1951–1956, ולאחר מכן אצל יוסף טל. הוא השתתף גם בסמינר הקיץ למוזיקה חדשה בדרמשטאדט בשנים 1962 ו-1964, ועבד עם פייר שפר בפריז ב-1966. הוא כתב מאמרים אקדמיים רבים בנושא אפיסטמולוגיה, פנומנולוגיה ופרצפציה מוזיקלית בכתבי עת מקצועיים בכל העולם, ופרסם שלושה ספרים חשובים, בהם הספר המתודולוגי Harmony in its Systemic and Phenomenological Aspects – אחד הספרים המשפיעים ביותר בתחום האנליזה המוזיקלית כיום. הוא לימד הלחנה כמרצה בכיר באקדמיה למוסיקה בירושלים בשנים 1960–1981 ובאקדמיה למוזיקה על שם רובין בתל אביב מ-1966 עד 2003. ב-1974 ייסד באקדמיה בתל אביב את הסטודיו למוזיקה אלקטרונית, ולימד שם מקצועות שונים כפרופסור מאז 1980. ביצירותיו המוקדמות ניסה סדאי מחד לחבר בין מקאמים ערביים ואקספרסיוניזם בסגנון אלבן ברג, ומאידך להשתחרר מן ההשפעות האוריינטליות של המוזיקה הקלאסית הישראלית של תחילת המאה העשרים. לאחר מכן, הוא עבר לחקור טכניקות אירופיות חדשות יותר, כמו למשל הווריאציות הסריאליות לצ'מבלו "Impressions d'un chorale", שבוצעו בפסטיבל ישראל 1964 בידי פרנק פלג. החל משנת 1971 כללו יצירותיו של סדאי אלמנטים מתחום האלקטרואקוסטיקה. התגורר ברמת-גן ואחרי-כן בגבעתיים. Methodology of the Theory of Music,‏ 1960 (הופיע בעברית בשם מתודולגיה של התאוריה המוזיקלית, אקדמון, ירושלים, תשכ"ח 1968). Harmony in its Systemic and Phenomenological Aspects,‏ 1980. Traité de sujets musicaux – envers une épistémologie musicale,‏ 2003. Ricercare symphonique לתזמורת קטנה, 1957. Canti Fermi לסינקלביר ותזמורת קטנה, 1986. הצבי ישראל, קנטטה לסולנים, מקהלה ותזמורת, 1960. משפט 19, אופרה למילים מאת רחה פראייר (על פי פרוטוקולים של האינקוויזיציה), לקריין, קריינית וסרט מגנטי, 1979. נתן מישורי, ביוגרפיה, באתר Grove Music Online (באנגלית) מדיה וקבצים בנושא יצחק סדאי בוויקישיתוף יצחק סדאי, דף שער בספרייה הלאומית יצחק סדאי, באתר פרס א.מ.ת ביוגרפיה באתר The Living Composer Project (באנגלית) חנוך רון, בין מוסיקה למדע וטכניקה: ריאיון עם המלחין יצחק סדאי, דבר, 14 בדצמבר 1973
סמל דרום אוסטיה

סמל דרום אוסטיה הוא אחד הסמלים הרשמיים של דרום אוסטיה יחד עם הדגל וההמנון. הסמל הנוכחי אומץ בשנת 1999. העיצוב דומה לעיצוב סמלה של צפון אוסטיה - אלניה. הסמל הוא מגן אדום עגול. המגן מתאר נמר קווקזי צהוב על רקע ההרים הכסופים של הקווקז. מסביב למגן כתוב את שמה הרשמי של המדינה בשתי שפותיה הרשמיות: באוסטית (Республикӕ Хуссар Ирыстон) בחלק העליון, וברוסית (Республика Южная Осетия) בחלק התחתון. צבעי הסמל הם לבן, אדום וצהוב התואמים את צבעי דגל דרום אוסטיה. בשנת 1922, המחוז האוטונומי של דרום אוסטיה נוצר כחלק גאורגיה הסובייטית. לדרום אוסטיה לא הייתה סמליות משלה. ב-30 במרץ 1992, בהחלטת הנשיאות של המועצה העליונה של דרום אוסטיה, אושרה התקנה לסמל המדינה של רפובליקת דרום אוסטיה - מדינת אלניה, שבסעיף 2 התיאור הבא של הסמל היה הכיל: ”סמל המדינה של הרפובליקה של דרום אוסטיה הוא מעגל, שבחלקו העליון, על רקע כחול, יש קערת זהב עם דיסק שמש שעולה ממנה וקרניים בקישוט אוסטי, הדיסק הוא מוצג בצבעיי הדגל הלאומי לבן-אדום-צהוב; הדמות המרכזית של הסמל היא נשר זהב עם כנפיים מורמות כלפי מעלה, שעל חזהו יש מעגל בצורת מגן, המחולק לשלושה חלקים שווים על ידי סימן השמש האוסטי של תנועה תמידית, המוצג גם בצבעי לבן-אדום-צהוב; החלק הפנימי של מגן המעגל ממוסגר בדוגמת קישוט אוסטי; בקצה הימני של הנשר יש גרזן ארד, משמאל - ענף עץ אלון עם עלים ופירות, שלוש אוזני חיטה וענף כשות מפותל עם עלים ופירות; המעגל ממוסגר עם גבול עם דפוס של קישוט אוסטי, שעל הטבעת הפנימית שלו, על רקע לבן, יש כיתוב שתוחם על ידי שני שלטי שמש קטנים בשתי שפות: באוסטית (באלפבית לטיני) וברוסית.” הסמל הנוכחי אומץ ב-19 במאי 1999. מחבר הסמל הוא האמן מוראט דז'יקייב. בדיוק כמו סמלה הכמעט זהה של צפון אוסטיה, הוא זוכה לכינוי "סמל אוסטיה", המוכר מהשרטוט של ווחושטי בגראטיוני. דגל דרום אוסטיה מדיה וקבצים בנושא סמל דרום אוסטיה בוויקישיתוף היסטוריה של סמל דרום אוסטיה סמלי דרום אוסטיה באתר הרשמי של נשיא הרפובליקה של דרום אוסטיה
קוטון

האם התכוונתם ל... אישים אנתוני קוטון – גנרל בחיל האוויר של ארצות הברית טום קוטון – סנאטור אמריקאי מארקנסו נוריס קוטון – סנאטור אמריקאי מניו המפשיר פרן קוטון – מנחת טלוויזיה ושדרנית רדיו בריטית אחר: ספריית קוטון – אוסף הספרים שנאספו על ידי סר רוברט ברוס קוטון מאט קוטון – דמות בדיונית בספרו של רוברט ג'ורדן מחזור כישור הזמן
מקלארן אלבה

מקלארן אלבה (באנגלית: McLaren Elva) היא מכונית ספורט במרכב רודסטר בסיווג ברקטה, בעלת שתי מקומות ישיבה, שמיוצרת בייצור מוגבל (149 יחידות) על ידי מקלארן אוטומוטיב משנת 2020. היא הוצגה בנובמבר 2019. היא מתחרה ישירה לפרארי מונזה SP. היא המכונית הקלה ביותר של מקלארן עד כה. הייצור הוגבל ל-399 יחידות אך באפריל 2020 הודיעה מקלארן כי הייצור צומצם ל-249 יחידות, לאחר מכן בספטמבר 2020 הודיעה מקלארן כי הייצור הצטמצם ל-149 יחידות. העיצוב החיצוני הוא עיצוב הדומה מאוד לפרארי מונזה, המכונית מעוצבת בהשראת מכונית המרוץ של מקלארן משנות השישים והיא מיוצרת ללא גג או שמשה קדמית וחלונות. עיצוב הפנים יחסית מפואר לעומת דגמי מקלארן האחרים, לוח מחוונים דיגיטלי ומסך מגע המציג את המולטימדיה. ישנה אפשרות ממאי 2021 להוסיף שמשה קדמית. היא כוללת מנוע בנזין V8 צילינדרים בנפח 4.0 ליטר עם שני מגדשי טורבו (טווין-טורבו) המספק כ-815 כוחות סוס ב-7,250 סל"ד ומומנט מרבי של 800 ניוטון מטר ב-5,500 סל"ד. תיבת הילוכים כפולת מצמדים בעלת שבעה הילוכים. היא מאיצה מ-0 ל-100 קמ"ש בתוך 2.8 שניות ומגיעה למהירות מרבית של 327 קמ"ש. מבט קדמי מבט אחורי מבט לפנים המכונית מדיה וקבצים בנושא מקלארן אלבה בוויקישיתוף אתר האינטרנט הרשמי של מקלארן אלבה מקלארן אלבה, באתר טופ גיר, 2 ביוני 2021 רועי צוקרמן, תכירו את אלבה, מקלארן בלי גג ב-15 מיליון שקל, באתר אוטו, ‏14 בנובמבר 2019 The £1.4m Elva is McLaren's lightest ever road car, באתר טופ גיר, ‏13 בנובמבר 2019 ייצור מקלארן אלבה נחתך מ-399 יחידות ל-249, באתר אוטו בלוג, ‏05 באפריל 2020 מקלארן אלבה - הייצור הצטמצם ל-149 יחידות ועיצובים חדשים, באתר מוטור 1, ‏22 בספטמבר 2020 מקלארן אלבה היא מכונית על בשווי 1.69 מיליון דולר ללא גג או חלונות, באתר מוטור 1, ‏13 בנובמבר 2019 מקלארן אלבה מוצע כעת עם שמשה קדמית לשנת 2021, באתר אוטו קאר, ‏27 במאי 2021 מקלארן אלבה: רודסטר אקסטרים עם 815 כ"ס, באתר מוטור 1, ‏13 בנובמבר 2019
רן שגיב

רן שגיב (נולד ב-25 במרץ 1997) הוא טריאתלט ישראלי. ייצג את ישראל באולימפיאדת טוקיו (2020). מאמנו האישי היה אורי זילברמן, המנהל המקצועי של נבחרת ישראל בטריאתלון. אחיו הוא הטריאתלט שחר שגיב. שגיב נולד בשנת 1997 בזכרון יעקב לד"ר שמי שגיב (שם טוב סבג), ספורטאי אולימפי בעצמו בריצת המרתון מאולימפיאדת לוס אנג'לס (1984). לפני טריאתלון, שגיב התאמן בכדורגל ובטניס. בשנת 2019 שגיב זכה במדליית ארד באליפות העולם בטריאתלון עד גיל 23 שהתרחשה בלוזאן שבשווייץ. באותה השנה הוא מקום 4 בסבב גביע העולם בטריאתלון בקרלובי וארי שבצ'כיה, מקום 5 בסבב גביע העולם בטריאתלון בהואטולקו שבמקסיקו, מקום 7 בסבב גביע העולם בטריאתלון בוויהיי שבסין ומקום 8 בסבב גביע העולם בטריאתלון בלימה שבפרו. שגיב ייצג את מדינת ישראל באולימפיאדת טוקיו, בה דורג במקום ה-35 בזמן של 1:49.04 שעות. בחודש אוקטובר 2022 הודיע שגיב על פרישה מענף הטריאתלון ההישגי לאחר שהגיע למיצוי עצמי. רן שגיב, ברשת החברתית פייסבוק רן שגיב, ברשת החברתית אינסטגרם רן שגיב, באתר olympedia.org רן שגיב, באתר הוועד האולימפי בישראל הוועד האולימפי | רן שגיב הישג שיא לישראלי: שחר שגיב סיים במקום ה-20 בתחרות הטריאתלון, באתר וואלה, 26 ביולי 2021 ורד (ורדי) בכור, הטריאתלט האולימפי רן שגיב, פורש מענף הטריאתלון, Runpanel.co.il, 9 באוקטובר 2022 ערך זה הוא קצרמר בנושא ספורטאים ישראלים. אתם מוזמנים לתרום לוויקיפדיה ולהרחיב אותו.